
Comisia pentru buget,

     finanţe şi bănci
          Bucureşti, 14.11.2023
 Nr. 4c-2/ 1102
                    PLx. 694/2023
BIROULUI  PERMANENT

AL

CAMEREI  DEPUTAŢILOR

Vă înaintăm, alăturat, raportul asupra proiectului de Lege pentru acceptarea de către România a amendamentului la Acordul privind Banca Internaţională pentru Reconstrucţie şi Dezvoltare propus prin Rezoluţia nr.696 din 10 iulie 2023, privind eliminarea limitei de creditare, aprobată de Consiliul Guvernatorilor Băncii Internaţionale pentru Reconstrucţie şi Dezvoltare, trimis pentru dezbatere pe fond, cu adresa nr.PLx.694/2023, Camera Deputaţilor fiind prima Cameră sesizată. 
În raport cu obiectul şi conţinutul său, proiectul de Lege face parte din categoria legilor ordinare.

PREŞEDINTE

Bogdan-Iulian HUŢUCĂ
Parlamentul României

Comisia pentru buget,

      finanţe şi bănci
          Bucureşti, 14.11.2023 

                      Nr. 4c-2/ 1102
                      PLx. 694/2023
RAPORT
asupra proiectului de Lege pentru acceptarea de către România a amendamentului la Acordul privind Banca Internaţională pentru Reconstrucţie şi Dezvoltare propus prin Rezoluţia nr.696 din 10 iulie 2023, privind eliminarea limitei de creditare, aprobată de Consiliul Guvernatorilor Băncii Internaţionale pentru Reconstrucţie şi Dezvoltare
În conformitate cu prevederile art. 95 din Regulamentul Camerei Deputaţilor, Comisia pentru buget, finanţe şi bănci a fost sesizată pentru dezbatere pe fond, cu proiectul de Lege pentru acceptarea de către România a amendamentului la Acordul privind Banca Internaţională pentru Reconstrucţie şi Dezvoltare propus prin Rezoluţia nr.696 din 10 iulie 2023, privind eliminarea limitei de creditare, aprobată de Consiliul Guvernatorilor Băncii Internaţionale pentru Reconstrucţie şi Dezvoltare.

Conform prevederilor art. 75 din Constituţia României, republicată, şi ale art. 92 alin.(8) din Regulamentul Camerei Deputaţilor, Camera Deputaţilor este prima Cameră sesizată.

La dezbaterea proiectului de Lege s-a avut în vedere avizul favorabil al Consiliului Legislativ.

Proiectul de Lege are ca scop acceptarea de către România a amendamentului, propus prin Rezoluția nr.696 din 10 iulie 2023, la Acordul privind Banca Internaţională pentru Reconstrucţie şi Dezvoltare, amendament care se referă la eliminarea prevederilor referitoare la limita de creditare, aprobată de Consiliul Guvernatorilor Băncii Internaționale pentru Reconstrucție și Dezvoltare.
În conformitate cu prevederile art.62 din Regulamentul Camerei Deputaţilor, membrii Comisiei au examinat proiectul de Lege menţionat mai sus, în şedinţa din ziua de 13 noiembrie 2023. 

La ședința Comisiei deputații şi-au înregistrat prezența conform listei de prezență. 

La dezbaterea proiectului de Lege au participat, în calitate de invitați, domnul Alin Andrieș – secretar de stat și domnul Adrian Băilă – expert, în cadrul Ministerului Finanțelor.
În urma dezbaterii proiectului de Lege şi a opiniilor exprimate, deputații au hotărât cu unanimitatea voturilor exprimate, să transmită plenului Camerei Deputaţilor, un raport de adoptare a proiectului de Lege pentru acceptarea de către România a amendamentului la Acordul privind Banca Internaţională pentru Reconstrucţie şi Dezvoltare propus prin Rezoluţia nr.696 din 10 iulie 2023, privind eliminarea limitei de creditare, aprobată de Consiliul Guvernatorilor Băncii Internaţionale pentru Reconstrucţie şi Dezvoltare în forma prezentată de Guvern.
Precizăm că, la momentul depunerii proiectului de Lege la Camera Deputaților pentru dezbatere și adoptare, textul Rezoluţiei nr.696 din 10 iulie 2023 în limba engleză nu conținea atestarea conformității cu originalul.

Pentru a remedia această deficiență, anexăm la prezentul raport documentul original ce conține textul Rezoluţiei nr.696 din 10 iulie 2023 în limba engleză, cu numele și semnătura persoanei care certifică conformitatea documentului cu originalul.
În raport cu obiectul şi conţinutul său, proiectul de Lege face parte din categoria legilor ordinare.
	PREŞEDINTE,

Bogdan-Iulian HUŢUCĂ
	SECRETAR,

Iulius-Marian FIRCZAK


Şef serviciu

Giorgiana Ene

Consilier parlamentar
Alexandra Pelea
3

